Insula Wrangelii
Insula Wrangelii (Russice остров Врангеля, tr. ostrov Vrangelja) vel Insula Wrangel est insula, in Oceano Arctico (Glaciali Septentrionali) inter maria Sibiricum Orientale atque Tschukotense sita et in districtum autonomum Tschukotensem Foederationis Russicae inclusa. Freto Longii a terra continente separata est. In honorem Ferdinandi Wrangelii, exploratoris terrarum arcticarum, nominatur. Propter plantarum et animalium huius insulae raritatem Wrangelii insula ad patrimonium mundi pertinet. Mammuthi in insula Wrangelii quattuor milibus annorum ante exstincti sunt.